18. ΑΠΟΦΑΣΗ ΥΠΟΥΡΓΩΝ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ ΕΝΕΡΓΕΙΑΣ ΚΑΙ ΦΥΣΙΚΩΝ ΠΟΡΩΝ ΚΑΙ ΕΜΠΟΡΙΟΥ Αριθ. 30326/1183 της 14 Ιουν. 1983 (ΦΕΚ Β΄ 337) Σύσταση Κλιμακίων Ελέγχου Ποιότητας Περιβάλλοντος ΚΕΠΠΕ Καυσίμων. Έχοντας υπόψη: Ι.Τον Νόμ. 1327 (ΦΕΚ 21Α/7.2.83) για την κύρωση και συμπλήρωση της πράξης Νομοθετ. Περιεχομένου της 18 Ιουν. 1982 (ΦΕΚ 73Α/1982) «Αντιμετώπιση εκτάκτων επεισοδίων ρύπανσης του Περιβάλλοντος και ρύθμιση συναφών θεμάτων» και ιδίως τις διατάξεις των άρθρ. 2, 3 και 5. 2.Το Π.Δ.434/1982 «Καθορισμός αρμοδιοτήτων, καθηκόντων, προσόντων, δικαιωμάτων και υποχρεώσεων του προσωπικού της Ειδικής Υπηρεσίας Δήμων και Κοινοτήτων του άρθρ. 24 του Νόμ.1065/1980» και ιδίως τις διατάξεις των παρ. 1 και 6 του άρθρ. 1 αυτού, αποφασίζουμε: Σύσταση Κλιμακίων Ελέγχου Ποιότητος Περιβάλλοντος Άρθρ.1.-Συνιστώνται τα εξής Κλιμάκια Ελέγχου Ποιότητας Περιβάλλοντος (ΚΕΠΠΕ), Καυσίμων. Ι.Νομαρχία Αττικής α)Διαμέρισμα Δυτικής Αττικής Ι ΚΕΠΠΕ Καυσίμων β)Διαμέρισμα Πειραιά Ι ΚΕΠΠΕ Καυσίμων 2.Νομαρχία Θεσσαλονίκης 2 ΚΕΠΠΕ Καυσίμων Σύνθεση Άρθρ.2.-Κάθε ΚΕΠΠΕ Καυσίμων αποτελείται από: Ένα χημικό ή Χημικό Μηχανικό Διπλωματούχο του Εθνικού Μετσόβιου Πολυτεχνείου ή ισότιμης σχολής του εσωτερικού ή εξωτερικού. Ένα Τεχνολόγο ΚΑΤΕΕ με ειδικότητα Χημικού πετρελαιοειδών. Έναν εκπρόσωπο της Τοπικής Αυτοδιοίκησης που ορίζεται από τον εκάστοτε Δήμο ή Κοινότητα στην περιοχή του οποίου πραγματοποιείται ο έλεγχος. Αρμοδιότητες Άρθρ.3.-Το ΚΕΠΠΕ Καυσίμων ασκούν κυρίως αρμοδιότητες δευτεροβαθμίου επιλεκτικού ελέγχου με στόχο την προστασίας του περιβάλλοντος βάσει των κειμένων διατάξεων, καθώς και κάθε δραστηριότητα σχετική με την απογραφή περιβαλλοντικών προβλημάτων. Ειδικώτερα: Ελέγχουν την ποιότητα των χρησιμοποιούμενων καυσίμων σε όλο το κύκλωμα παραγωγής–διακίνησης-κατανάλωσης με κατάλληλες δειγματοληψίες που πραγματοποιούνται στα διϋλιστήρια, βιομηχανίες, βιοτεχνίες, πρατήρια καυσίμων, βυτιοφόρα μεταφοράς καυσίμων, εγκαταστάσεις θέρμανσης νερού κλπ. και αναλύσεις που γίνονται σε συνεργασία με το Γενικό Χημείο του Κράτους (ΓΧΚ) ή σε κάθε άλλο κατάλληλο κρατικό εργαστήριο. Οργάνωση και λειτουργία Άρθρ.4.-Τα ΚΕΠΠΕ καυσίμων συνεργάζονται για την εφαρμογήν των διατάξεων αυτής της Απόφασης με τις συναρμόδιες υπηρεσίες και ειδικότερα με το προσωπικό της Ειδικής Υπηρεσίας Δήμων και Κοινοτήτων, σύμφωνα με τα καθοριζόμενα στις διατάξεις της παρ. 6 του άρθρ. Ι και του άρθρ. 3 του Π.Δ.434/1982. 2.Τα ΚΕΠΠΕ υποστηρίζονται στη λειτουργία τους με τεχνικές οδηγίες και κατευθύνσεις από το Πρόγραμμα Ρύπανσης Περιβάλλοντος Αθηνών (ΠΕΡΠΑ) του Υ.Χ.Ο.Π. Το ΠΕΡΠΑ συστάσσει ανά δίμηνο έκθεση για τις δραστηριότητες και τ’ αποτελέσματα της λειτουργίας των ΚΕΠΠΕ που διαβιβάζεται στον Υπουργό ΧΟΠ. Τα ΚΕΠΠΕ μπορούν να λειτουργούν για την κάλυψη έκτακτων αναγκών ελέγχου σε 24ωρη βάση και η σύνθεσή τους μπορεί να μεταβάλλεται σε εξαιρετικές περιπτώσεις ανάγκης. Ενημέρωση συναρμοδίων φορέων και Τοπικής Αυτοδιοίκησης Άρθρ.5.-Τ’ αποτελέσματα των ελέγχων που διενεργούν τα ΚΕΠΠΕ κοινοποιούνται στο ΠΕΡΠΑ, στον αντίστοιχο Δήμο ή Κοινότητα και αντίστοιχα κοινοποιούνται από τις Ειδικές Υπηρεσίες Δήμων και Κοινοτήτων στα ΚΕΠΠΕ τ’ αποτελέσματα των ελέγχων που αυτές οι τελευταίες διενεργούν. Κυρώσεις Άρθρ.6.-Το κάθε ΚΕΠΠΕ διαπιστώνοντας παράβαση ισχυουσών διατάξεων, όρων ή κανονισμών στον τομέα της αρμοδιότητάς τους, συντάσσει Πράξη Ελέγχου που συνυπογράφεται απ’ όλα τα μέλη του ΚΕΠΠΕ, όπου βεβαιώνεται η παράβαση και ο παραβάτης, την οποία διαβιβάζει στην κατά περίπτωση αρμόδια αρχή για την επιβολή των νομίμων κυρώσεων. Προκειμένου για παραβάσεις που σημειώνονται στο πλαίσιο εφαρμογής των Υπουργικών Αποφάσεων που εκδίδονται κατ’ εξουσιοδότηση του Νόμ. 1327/ΦΕΚ 21Α/712-82 για την κύρωση και συμπλήρωση της Πράξης Νομοθετ. Περιεχομένου της 18-6-1982 για την «αντιμετώπιση έκτακτων επεισοδίων ρύπανσης του περιβάλλοντος και ρύθμιση συναφών θεμάτων» επιβάλλονται οι κυρώσεις που προβλέπονται στο άρθρ. 3 της παραπάνω Πράξης Νομοθετ. Περιεχομένου. Έναρξη ισχύος Άρθρ.7.-Η ισχύς αυτής της απόφασης αρχίζει από τη δημοσίευσή της στην Εφημερίδα της Κυβέρνησης. (Αντί για τη σελ. 326,09) Σελ. 326,09(α) Τεύχος Ζ61-Σελ. 69 Χωροταξία και Περιβάλλον 24.Γ.κ.18 